
KINGA YA MUISLAM 
Imeandaliwa na Yunus kanuni ngenda. 


Imwpitiwa na Abubakari shabani. 


Muislam anatakiwa kujikinga kwa Allah kutokana na shetani 
aliye laaniwa, pamoja na maadui mbalimbali kupitia njia sahihi 
alizozifundisha Mtume wetu Muhammad (s.a.w) na hiyo ndiyo 
hirizi iliyo madhubuti. 


ANASEMA MTUME (S.A.W):- 


JU alu gade ùl his ail Jou) yl dic WA od col ye 
ect US le gh 5 veal al g dl al al hy i Y oan g ail YI all Y Jë Gs) 
aic Cire 9 dian die Al Cut 5 ld) pie Jac al Gils b yo Abe a gill (28 jad 
daib aai OL aly pea sis Ald Leg: aill Gye | ya Ad GIS g Aiu de 
(AS ja JS ee dal YI 45 ele Les 
„alua 9 GA ol 5 5 


Kutoka kwa Abiy Hurayra radhi za Allah zimuendee: ya 
kwamba Mtume (s.a.w) anasema: (Mwenye kusema: 


LAA ILLAHA ILA LLAHU WAHDAHU LAA SHARIKA 
LAHU LAHUL MULKU WA LAHUL HAMDU WA HUWA 
ALAA KULI SHA Y-IN QADIIR! 


Kwa siku mara mia moja, huandikiwa mtu huyo thawabu za 
sawa na kuacha huru watumwa kumi, na huandikiwa mema mia 
moja, na hufutiwa madhambi mia moja, na atakua na (hirizi) 
kinga kutokana na shetani siku hiyo mpaka jioni, na hatoleta 
mtu yeyote kilicho bora kuliko alicholeta yeye, (yaani maneno 
hayo) ila akifanya zaidi ya hapo, (akizidisha). 


Ameipokea Bukhar na Muslim. 


Ndugu katika imani hii ni bahati iliyoje katika huu ummat 
Muhammad (s.a.w)? 


Allah anatupenda sana hakutuacha ovyo! bali ametuelekeza na 
kutubainishia kupitia kwa Mtume wake Muhammad (s.a.w) kila 
lenye manufaa na sisi na namna ya kuliendea, na kila lenye shari 
na sisi ametubainishia jinsi ya kuliepuka!. 


Chakushangaza kuna baadhi ya watu wameacha kinga sahihi ya 
Allah (S.w) na kufuata mambo ya kishirikina wanakwenda kwa 
waganga wa kienyeji basi huko hupewa karatasi zenye 


maandishi ya rangi nyekundu kisha huzining'iniza katika 
milango wakiwa na imani kwamba ndio kinga kwao. 


Na wengine hupewa mizigo (vitu vya ajabu) wakaambiwa 
wavichimbie na kuvifukia katika kona za nyumba zao kwa 
imani kua ni kinga kwa familia nzima, 


Huu ni msiba wa hali ya juu na ni haram katika sheria ya 
kuslam. 


TAMBIIH (UZINDUO) 

Tunawausia wanaofanya shirki (ushirikina) kuyaacha mambo 
hayo na kufanya Toba haraka, kwani umauti unakuja ghafla, na 
mtu akifa hali ya kuwa ni mshirikina Allah (S.w) hamsamehe 
mtu kama huyo. 


ALLAH ANASEMA:- 


(( 288 ails aa g eli gal i gya aana a YA 
Labe Lai) cs ja) 
EA sela) b) gus 


Hakika Allah hamsamehe mwenye kumshirikisha na anasamehe 
mengine yasikua hayo (ya shirki) kwa yule amtakae na 
anaemshirikisha Allah basi hakika amezua dhambi kubwa. 
Surat Nisaa aya ya 48. 


Tunamuomba Allah atuepushe na shirki na atujaalie mwisho 
mwema. Ameen!!!! 


